

**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**GRADSKO VIJEĆE**

**KLASA:**

**URBROJ:**

**Trilj, 06.10.2023.**

Gradsko vijeće Grada Trilja

n/r predsjednika Ivana Šipića

e-mail: sipic.trilj@gmail.com

n/p gradonačelnika g. Ivana Bugarina

e-mail: gradonacelnik@trilj.hr

Upravni odjel općih poslova,

lokalne samouprave i društvenih djelatnosti

n/p Dino Hrustić , dipl.iur

e-mail: dino.hrustic@trilj.hr

e-mail: grad@trilj.hr

 Upravni odjel za prostorno uređenje,

imovinsko pravne poslove, komunalni sustav

i zaštitu okoliša

n/p Monika Domazet

monika.domazet@trilj.hr

Grad Trilj

Poljičke republike 15

21 240 Trilj

 Gradskom vijeću grada Trilja

(ili drugom nadležnom tijelu)

**Predmet : Prijedlog uvrštavanja u dnevni red sjednice gradskog vijeća grada Trilja Prijedloga nacrta Odluke o pokretanju postupka izrade Lokalnog plana stambene politike grada Trilja do 2030. i Mjera za provedbu lokalnog plana za razdoblje od 2023. do 2024**

**Nadležnost za donošenje : Gradsko vijeće**

**Pravni temelj: Članak 38. Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17., 151/22) i članka 10. stavaka 1. i 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj 37/23.)**

**Predlagatelj: Miljenko Marić i Ante Kozina**

**Izvjestitelj: Ante Kozina I Miljenko Marić**

**Materijal izradio: Miljenko Marić**

Po potrebi i procjenu potrebnih sredstava za provođenje akta (upravnog tijela za financije i proračun): **Za provođenje akta osigurana su potrebna sredstva u proračunu grada Trilja**

**Obrazloženje:**

Gradonačelnik grada Trilja je donio Provedbeni program jedinice lokalne samoprave, Vlada Republike Hrvatske donijela je ***Nacionalnu razvojn*u *strategiju Republike Hrvatske do 2030. godine*** prema kojoj je Ministarstvo prostornoga uređenja, graditeljstva i državne imovine nositelj izrade Nacionalnog plana stambene politike. Praćenjem stanja u stanogradnji i praćenjem potreba građana, aktivnosti za izradu Nacionalnog plana stambene politike započete su 2019. godine, a do sada su izrađena dva dokumenta: ***Analiza stanja stambenog fonda*** *u RH* i nacrt ***Projektnog zadatka za izradu Stambene strategíje.***

Lokalni plan stambene politike pobliže će definirati posebne ciljeve u području stanovanja, a kroz istu će se težiti dodatnim ciljevima poput **osnivanja posebnih stambenih zona**, smanjenja iseljavanja, stambenog zbrinjavanja mladih, naseljavanja deficitarnim kadrom, povećanja radne mobilnosti, olakšavanja života starijim osobama, povećanja konkurentnosti domaćeg gospodarstva, održive stanogradnje i dr.

Polazne teze za izradu stambene politike naše Lokalne politike/plana za Grad Trilj su:

Stanovanje je jedna od osnovnih ljudskih potreba, a dom predstavlja temelj stabilnosti i sigurnosti pojedinca i obitelji, okosnicu društvenog i emocionalnog života, ali sve češće i radno mjesto.

Ponuda na stambenom tržištu ne može zadovoljitipotrebei cijene stambenih nekretnina stalno su u porastu, rješavanje imovinsko pravnih poslova na području dalmatinske zagore pa i cijele Hrvatske su nezadovoljavajuće odnosno otežavajuće za rješavanje stambenog pistanja pogotovo mladih obitelji..

Republika Hrvatska izrazito je geografski i ekonomski heterogena**,** što predstavlja poseban izazov u kreiraju Nacionalnog plana, a samim tim i loklnih planova pa tako i plana za Grad Trilj.

Prema podatcima iz Dugoročne strategije obnove nacionalnog fonda zgrada do 2050. godine(NN 140/2020), od ukupnog broja nastanjenih stambenih jedinica u RH koje se koriste za stalno stanovanje 97,28 % je u privatnom, a 2,72% u ostalim oblicima vlasništva.

Poznata je činjenica da je grad Trilj između dva popisna razdoblja izgubio 10% stanovnika, a jedan od većih uzroka je i nemogućnost rješavanja stambenog pitanja.

Nacionalni plan stambene politike, a posljedično i ovaj Lokalni plan stambene politike je interdisciplinarni dokument za kojeg je potrebna suradnja stručnjaka iz područja: arhitekture, urbanizma, graditeljstva, sociologije, demografije i ekonomije te će stoga u radnu skupinu biti uključeni i pripadnici stručne i akademske zajednice kako bi se navedena problematika sagledala i analizirala iz svih potrebnih aspekata, kako bi se na temelju dobivenih rezultata izradio konačni dokument. Kroz rad Radne skupine predviđena je detaljna analiza stambenog fonda, odrednica ponude i potražnje za stambenim fondom te projekcija razlike između ponude i potražnje za stambenim jedinicama kako bi se na osnovi tih nalaza mogle formulirati smjernice za Lokalni plan. Bit će definirani posebni ciljevi i pokazatelji ishoda. Provedba će biti osigurana kroz definirani integrirani institucionalni okvir provedbe Lokalnog plana s jasno naznačenim nositeljima i koordinatorima ostvarenja pojedinih ciljeva.

**Stambene zone** su prioritet pa je ulaganje u novoformirane stambene zone u minimalno četiri naselja nužno što prije uložiti maksimalni napor i maksimalna sredstva, ovim samo želim pokazati smjer i početak ozbiljnog i hitnog rada na stambenim zonama koje smatram najvažnijom demografskom i socijalnom mjerom koju grad Trilj treba hitno provoditi kako bi se zaustavio odljev mladih i kako bi se privuklo mlade obitelji za dolazak, ostanak odnosno prebivanje u gradu Trilju i okolnim naseljima i selima

Molim izvršnu vlast grada Trilja da što prije pristupi ciljanom i analitičkom rješavanju ovog problema koji nas sve više demografski osiromašuje, tjera lokalno stanovništvo na iseljavanje i traženje boljih prilika za život na drugim mjestima pa čak i izvan domovine.

Na temelju članka 10. stavaka 1. i 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj 37/23.), te članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 12/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), čl. 32. Statuta Grada Trilja („Službeni glasnik Grada Trilja“ br. 03/09, 01/13, 02/18 , 01/21 i 05/23), Gradsko Vijeće grada Trilja je na \_\_\_.sjednici održanoj 2023. donijelo

# ODLUKU

**o pokretanju postupka izrade Lokalnog plana stambene politike Grada Trilja**

**do 2027. i Mjera za provedbu Lokalnog plana za razdoblje od 2023.**

**do 2024.**

# Članak 1.

# Ovom Odlukom zadužuje se Upravni odjel za prostorno uređenje, imovinsko pravne poslove, komunalni sustav i zaštitu okoliša da izradi Lokalni plan razvoja stambene politike Grada Trilja do 2027. (u daljnjem tekstu: Lokalni plan) i Mjere za provedbu lokalnog plana razvoja stambene politike za razdoblje od 2023. do 2024. (u daljnjem tekstu:Provedbene mjere).

# Lokalni plan, kao srednjoročni akt strateškog planiranja za područje razvoja stanovanja, strukturirat će javne politike i definirati posebne ciljeve u području stanovanja s pripadajućim pokazateljima ishoda.

# Članak 2.

# Glavni cilj Lokalnog plana je građanima omogućiti pristupačno stanovanje koje istovremeno mora zadovoljiti utvrđene standarde kvalitete, a kroz isti je moguće težiti dodatnim ciljevima poput osnivanja stambenih zona za mlade obitelji, smanjenja iseljavanja, stambenog zbrinjavanja mladih, naseljavanja deficitarnim kadrom, povećanja radne mobilnosti, olakšavanja života starijim osobama, povećanja konkurentnosti domaćeg gospodarstva, izvrsnosti u arhitekturi, kružne stanogradnje, održive stanogradnje i drugo.

# Članak 3.

# Zadužuje se Pročelnik /pročelnica Upravnog odjela za prostorno uređenje, imovinsko pravne poslove, komunalni sustav i zaštitu okoliša grada Trilja da u roku od trideset (30) dana od donošenja ove odluke imenuje stručnu radnu skupinu za izradu prijedloga Lokalnog plana i Provedbenih mjera.

# Upravni odjel za prostorno uređenje, imovinsko pravne poslove, komunalni sustav i zaštitu okoliša obavlja stručne, administrativne i tehničke poslove za stručnu radnu skupinu iz stavka 1. ove točke.

#  Članak 4.

# Zadužuje se Upravni odjel za prostorno uređenje, imovinsko pravne poslove, komunalni sustav i zaštitu okoliša da o ovoj Odluci izvijesti Koordinacijsko tijelo u sustavu strateškog planiranja i upravljanja razvojem Županije i sva nadležna tijela čiji je djelokrug rada povezan s provedbom posebnih ciljeva iz razvojnih planova iz članka 1. ove Odluke.

# Članak 5.

# Upravni odjel za prostorno uređenje, imovinsko pravne poslove, komunalni sustav i zaštitu okoliša dužan je u roku od trideset (30) dana od dana stupanja na snagu ove Odluke putem svojih mrežnih stranica obavijestiti javnost o početku izrade ovog Lokalnog plana i Provedbenih mjera grada Trilja.

# Članak 6.

# Ova Odluka stupa na snagu osmog dana od dana objave u Službenom glasniku grada Trilja.

# KLASA:

# URBROJ:

# Trilj,

# Gradsko vijeće grada Trilja

# Predsjednik gradskog Vijeća

# Ivan Šipić, dipl, theol.